
Neclasificat



Aprob, 
MG interimar,									 
	dr. Tomșa Sanda M.


ANUNȚ ORGANIZARE CONCURS pentru
OCUPAREA UNUI POST VACANT DE  ȘOFER AUTOSANITARĂ II.


În perioada 12 octombrie 2025 – 10 noiembrie 2026 , Serviciul de Ambulanţă Judeţean Bistriţa-Năsăud organizează, în conformitate cu HG nr. 1336/2022, pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, CONCURS/EXAMEN pentru ocuparea următorului post vacant: 
· 1 (unu) post de șofer autosanitară II, pe perioadă nedeterminată - Compartimentul de Asistență Medicală de Urgență și Transport Medical Asistat, Substația Mureșenii Bârgăului - post operativ, în regim continuu, în ture de 12 ore, inclusiv activitate de noapte și zile nelucrătoare, cu activitate pe ambulanțe tip C2 și B1/B2, salarizate conform legislației în vigoare; 

A. DESCRIEREA POSTULUI de ȘOFER AUTOSANITARĂ II.:
a. Misiunea postului:
· transport medical asistat, transport medical neasistat, transport produse biologice, transport al medicului la locul solicitării (consultații de urgență la domiciliu); 
· acordare de prim ajutor sau asistență medicală de urgenţă  în echipă; 
· acordarea asistenţei medicale preventive în echipă, cu ocazia diverselor manifestări ce implică aglomerări umane (evenimente socio-politice, culturale, sportive, religioase, etc.)
· disponibilitate și contribuție la intervenții complexe, în cazuri speciale (calamități, dezastre, accidente cu victime multiple, etc.) în cadrul sau în afara Planului roșu de intervenție, declanșat la nivel judeţean, regional, etc.

b. Principalele atribuții ale titularului de post (fără caracter limitativ):
· conduce autosanitara, în conformitate cu normele legale în vigoare, privind: circulația pe drumurile publice, sistemul public integrat de urgență, regulamentele interne în vigoare și normele de sănătate și securitate în muncă;
· asigură exploatarea în condiții optime și în siguranță a autosanitarei desemnate pentru tura de lucru, având obligația să semnaleze defecțiunile ce survin în cursul activității; 
· elaborează și gestionează conform documentele aferente activității operative și Jurnalul de Bord al ambulanței;
· se asigură, individual sau împreună cu personalul medical, la intrare în fiecare tură de lucru, de funcționalitatea conformă a apaturii medicale, instalației de oxigen medicinal, a sistemului de comunicații din dotarea  ambulanței;
· contribuie activ, cu caracter permanent, la igienizare, dezinfecția și decontaminarea ambulanței după intervenții; 
· disponibilitatea la muncă suplimentară, la solicitarea instituției, și la efort susținut, pentru asigurarea continuității activității instituției; 
· disponibilitate de activitate pe toate tipurile de ambulanțe și în toate unitățile/subunitățile instituției, după caz, cu respectarea legislației în vigoare; 
· menținerea pregătirii profesionale la nivel adecvat în permanență, cu obligație de formare profesională continuă, atât în domeniul medical cât și în domeniul transporturilor și rutier. 

B. ÎNSCRIEREA LA CONCURS/EXAMEN:

Dosarele de înscriere la concurs se depun, PERSONAL, la Sediul Central al Serviciului de Ambulanţă Judeţean Bistrița Năsăud din str. Ghinzii nr.26A – Compartiment Resurse Umane, telefon 0263/216904 - interior 120, în perioada:
· 12 octombrie 2026 – 23 octombrie 2026 (interval orar 09:00 – 15:00) !
· dosarele care se depun în  afara acestui interval de timp, NU vor fi acceptate !

C. CONDIȚII GENERALE DE PARTICIPARE 
Candidații trebuie să îndeplinească cumulativ condiţiile generale şi specifice, prevăzute de legislaţia în vigoare (conf. HG nr.1336/2022), după cum urmează: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elvețiene; 
b) cunoaște limba română, scris și vorbit; 
c) are vârsta minimă reglementată de prevederile legale; 
d) are capacitate deplină de exercițiu;
e) are are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
f) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
g) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
h) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
i) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau faţă de aceasta nu s-a luat măsura de siguranță a interzicerii ocupării unei funcții sau a exercitării unei profesii;
j) nu a comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

D. CONDIȚII SPECIFICE DE PARTICIPARE
În conformitate cu prevederile OMS nr. 1470/20.10.2011, cu modificările și completările ulterioare.
a) diplomă de bacalaureat sau diplomă de absolvire a liceului (12 clase)
b) permis de conducere pentru șofer profesionist, categoriile B şi C, obținut de minim 3 ani
c) minim 3 ani vechime ca șofer/conducător auto profesionist, împliniți la data depunerii dosarului de prezentare (va trebui demonstrată vechime efectivă în activitate pe mijloc de transport pentru care se solicită categorie C)
d) diplomă de absolvire a cursului de ambulanțier, conform OMS privind înființarea Școlii de Ambulanțieri în cadrul Staţiei de Salvare a Municipiului București, actual Serviciul de ambulanţă București-Ilfov, precum şi în alte servicii judeţene de ambulanţă acreditate prin ordin al ministrului sănătăţii.

E. DOSARELE DE ÎNSCRIERE vor conține: 
a) formular de înscriere tip care conține inclusiv declarația privind consimțământul pentru prelucrarea datelor cu caracter personal – se va primi de la sediul SAJ BN;
b) Curriculum vitae (CV model european);  
c) copia actului de identitate sau orice alt document care atestă identitatea (carte de identitate, pașaport), potrivit legii, aflate în termen de valabilitate;
d) copie certificat naștere;
e) copie certificat căsătorie, după caz;
f) copie permis de conducere (față-verso); 
g) copiile diplomelor de studii și alte înscrisuri din care să rezulte îndeplinirea condițiilor specifice de participare la concurs; 
h) copia carnetului de muncă care sa ateste vechimea în muncă și după caz în specialitate până la data de 31.12.2010, dacă este cazul; 
i) extras din baza REVISAL, în original, eliberat de ITM Bistrița-Năsăud, din care să ateste vechimea în muncă şi după caz, în specialitate de la data de 01.01.2011 până în prezent. Extrasul din baza REVISAL nu va fi mai vechi de 1 lună, calculat până la data finalizării depunerilor de dosare. 
j) copie adeverință/-e de vechime, eliberată de angajator/-i, care să ateste activitatea desfășurată, durata activității, salariul, vechimea în muncă, în meserie și/sau în specialitatea studiilor și eventualele modificări ale contractului de muncă; 
k) cazierul judiciar - se acceptă doar cazierele și certificatele de integritate comportamentală fără înscrisuri;
l) cazier auto pe 5 ani, retroactiv - sunt respinse dosarele cu caziere auto care dețin sancțiuni pentru abateri grave la legislația rutieră, cum ar fi, dar fără a se limita la, următoarele: 
· conducerea unui vehicul sub influența băuturilor alcoolice sau alte substanțe interzise de lege; 
· accidente rutiere grave, soldate cu vătămări de persoane; 
· orice altă abatere gravă, sancționată de legislația rutieră ca fiind infracțiune; 
· mai mult de 10 sancţiuni înscrise în cazierul auto, pentru depășirea regimului legal de viteză;
· mai mult de 5 sancțiuni înscrise în cazierul auto, pentru nepurtarea centurii de siguranță
m)  certificatul de integritate comportamentală – se acceptă doar cazierele și certificatele de integritate comportamentală fără înscrisuri; 
n) adeverință care să ateste starea de sănătate corespunzătoare, eliberată de medicul de familie;
o) declarație pe propria răspundere că actele prezentate în original și depuse în copie la dosarul de concurs sunt conforme cu realitatea (nu au fost falsificate)
p) declarație pe propria răspundere a candidatului că nu este cercetat/urmărit penal.
q) taxa de concurs, în valoare de 100 RON, se achită la casieria unității, în ziua concursului.

	Notă: 
1. Copiile documentelor prevăzute mai sus vor fi însoțite de documentele originale, care se certifică pentru conformitate cu originalul de către secretarul comisiei de concurs; 
2. Toate documentele care au prevăzut termen de valabilitate, la data depunerii dosarului vor trebui să fie în termenul de valabilitate prevăzut de document; 
3. Documentele care provin din alte țări decât România și sunt în altă limbă, vor fi prezentate împreună cu traducerea legalizată a acestora. 
4. NU se acceptă documente care nu dețin elemente de identificare a angajatorului (semnătură și ștampilă, antet, date de contact ale firmei, etc.)
5. Lipsa oricărui act/acte din lista mai sus menționată duce la respingerea dosarului. 



F. CALENDARUL CONCURSULUI/EXAMENULUI: 
Atenție! Candidații va trebui să urmărească pagina web și pagina Facebook a SAJ-BN pentru a fi la curent cu informațiile care se postează legat de programarea pe serii, modificare locație pentru probele de concurs etc. în cazul în care numărul mare de candidați impune derularea probelor de concurs pe serii. 
	1. Proba de selecție dosare:
	26.10.2026, ora 10,00

	1. Afișarea listei cu situația candidaților înscriși:
	26.10.2026, ora 16,00

	1. Termen maxim de depunere contestații selecție:
	27.10.2026, ora 16,00

	1. Termen max. de soluționarea contestațiilor:
	28.10.2026, ora 20,00

	1. Susținerea testului de verificare a cunoștințelor (scris + practic):
	02.11.2026, ora 10,00

	1. Afișarea rezultatelor testului de verificare a cunoștințelor
	03.11.2026, ora 20,00

	1. Termen max. depunere contestații proba de verificare a cunoștințelor:
	04.11.2026, ora 16,00

	1. Termen max. soluționare contestații proba de verificare a cunoștințelor:
	05.11.2026, ora 20,00

	1. Susținerea probei interviu:	
	06.11.2026, ora 10,00

	1. Afișarea rezultatelor susținerii probei interviu:
	06.11.2026, ora 20,00

	1. Termen max. depunere contestații proba interviu: 
	09.11.2026, ora 16,00

	1. Termen maxim de soluționarea contestațiilor proba interviu:
	10.11.2026, ora 20,00

	1. Afișarea rezultatelor rămase definitive:
	10.11.2026, ora 20,00



G. DERULAREA CONCURSULUI/EXAMENULUI: 
Concursul se va desfășura conform graficului de concurs prezentat anterior. 
Fiecare probă a concursului se va înregistra audio-video, iar înregistrările se vor păstra și arhiva împreună cu celelalte documente aferente concursului. 
Concursul constă, în conformitate cu legislația în vigoare și regulamentul de derulare a concursurilor, din următoarele etape/probe:
	1. Proba de selecție a dosarelor - probă eliminatorie
2. Proba de verificare a cunoștințelor teoretice și practice - probă eliminatorie
· subproba 1 - probă scrisă, rezolvarea unui chestionar categorie B și a unui chestionar categorie C - subprobă eliminatorie, în care candidații trebuie să obțină minim 22 puncte la fiecare chestionar în parte; 
· subproba 2 - probă teoretică și practică, prin care se vor testa cunoștințele teoretice și practice ale candidaților în domeniul primului ajutor - subprobă eliminatorie, în care candidații vor dezvolta o temă trasă la sorți din Tematica de prim ajutor 
3. Etapa interviu. 



Notă:
· Punctajul minim de promovare al fiecărei probe, conform legislației în vigoare, este de 50 puncte din maxim 100 puncte posibile. Pentru a trece la următoarea etapă/probă sau subprobă este nevoie de a întruni punctajul minim.
· Rezultatele se vor publica pe site-ul web al unității, lângă publicația de concurs, după finalizarea fiecărei probe, împreună cu afișarea acestora la sediul instituției. 


H. CONTESTAȚII : 
· Conform HG nr. 1336/2022, art.53, candidații nemulțumiți pot depune contestație în termen de cel mult o zi lucrătoare de la data afișării rezultatului final al fiecărei probe a concursului/examenului, sub sancțiunea decăderii din acest drept. 
· Contestația se soluționează de către Comisia de Soluționare a Contestațiilor în termen de o zi lucrătoare de la expirarea termenului de depunere a contestațiilor.
· Orice candidat poate solicita, pe bază de cerere scrisă adresată Președintelui de Comisie de concurs, vizualizarea propriei lucrări scrise. 

BIBLIOGRAFIE de CONCURS/EXAMEN:
1. [bookmark: _Hlk180403011]”Chestionare pentru obținerea permisului de conducere auto categoria B” - Editura National, 2024;
2. ”Chestionare pentru obținerea permisului de conducere auto categoria C, CE, D, DE”, Editura National 2023-2024;
3. ”Curs de legislație rutieră” - sub redacția: Dan Teodorescu, Editura Shik;
4. Manual “Primul Ajutor Calificat”* – sub red. dr. Raed Arafat, București, 2009; 
5. Curricula cursului de ambulanțier, absolvit de candidat, conform legislației în vigoare;
6. Ghid online de prim ajutor – accesibil la adresa:  https://fiipregatit.ro/ghid/prim-ajutor/ ;
7. Legislație rutieră**: 
· OUG nr. 195/2002, republicată în Monitorul Oficial al României, Partea I, Nr. 670 din 03 august 2006, privind circulația pe drumurile publice – Textul actualizat în baza actelor normative modificatoare, publicate în Monitorul Oficial al României, Partea I, până la 14 august 2013; 
· HG nr. 1391/2006, pentru aprobarea Regulamentului de aplicare a Ordonanței de urgenţă a Guvernului nr. 195/2002 privind circulația pe drumurile publice;  
8. Legislație specifică sistemului public integrat de urgență**:
· Legea nr. 95/2006, republicată, privind reforma în domeniul sănătății, doar titlul IV;
· Ordin MSP nr. 2021/30.08.2008, pentru aprobarea Normelor metodologice de aplicare ale titlului IV Sistemul naţional de asistență medicală de urgenţă şi de prim ajutor calificat din Legea nr. 95/2006 privind reforma în domeniul sănătăţii;
· HG nr. 857/2011, privind stabilirea şi sancționarea contravențiilor la normele din domeniul sănătăţii publice - doar Capitol VII; 
9. Legislație internă SAJ-BN***:
· Regulamentul de Organizare și Funcționare al SAJ BN;
· Regulamentul intern al SAJ Bistrița-Năsăud și anexele acestuia.

Notă: 
* - manualul este disponibil, în format .pdf, pe pagina web a SAJ-BN, secțiunea ”Formare profesională” (www.ambulantabistritanasaud.ro)
** - actele normative se vor studia în forma în vigoare la data concursului și sunt accesibile, în format actualizat, pe pagina de legislație gratuită a Ministerului Justiției (https://legislatie.just.ro)
*** - regulamentele interne sunt disponibile, în format .pdf, pe pagina web a SAJ-BN, secțiunea ”Regulamente interne” (www.ambulantabistritanasaud.ro)

TEMATICĂ PRIM AJUTOR:

a) Teme subprobă practică: 
1. [bookmark: _Hlk180403058]Prim ajutor de bază la pacientul cu dureri precordiale; 
2. Prim ajutor la pacientul cu tulburări de respirație;
3. Prim ajutor de bază la pacientul cu convulsii;
4. Prim ajutor de bază la pacientul cu stare de agitație psihică; 
5. Prim ajutor de bază la pacientul cu hipotermie; 
6. Prim ajutor de bază la pacientul înecat (în apă);
7. Prim ajutor de bază la pacientul cu arsuri;
8. Prim ajutor de bază la pacientul cu hipertermie; 
9. Prim ajutor de bază la pacientul electrocutat;
10. Prim ajutor de bază, fără echipamente, la o persoană inconștientă (evaluarea persoanei și suport vital de bază, fără echipamente)
11. Prim ajutor calificat la persoana inconștientă (suport vital de bază, cu echipamente și defibrilare);
12. Prim ajutor de bază la o persoană cu modificare a stării de conștiență (confuz, dezorientat, somnolent etc.), dar cu funcții vitale prezente (inclusiv poziția laterală de siguranță); 
13. Prim ajutor de bază la persoana cu obstrucție de căi respiratorii superioare (inclusiv manevra Heimlich); 
14. Prim ajutor, gestionarea și mobilizarea persoanei traumatizate și cu leziuni de părți moi (inclusiv plăgi, hemoragii)
15. Prim ajutor, gestionarea și mobilizarea persoanei politraumatizate (cu leziuni grave, amenințătoare de viață). 

b) Derularea subprobei practice: 
· candidații vor trage un subiect (unic pentru toți concurenții dintr-o serie), după care vor dezvolta subiectul și efectua procedurile/manevrele legate de subiect, solicitate de comisia de examinare; 
· candidatul va trebui să dezvolte subiectul după următorul tipar (orientativ):
1. definiția situației date și (dacă este cazul) aspecte particulare ale acesteia
2. măsuri de siguranța ale salvatorului în situația dată
3. cum se recunoaște situația dată (manifestări, semne simptome, etc.)
4. accesarea sistemului integrat de urgență (112/dispecerat)
5. prim ajutor de bază în situația dată (cu și fără echipamente medicale)
6. precauții speciale în situația dată (dacă este cazul)
7. poziționarea persoanei asistate până la sosirea personalului de intervenție profesionist
8. mobilizarea persoanei asistate. 



Director tehnic int.
Ing. Vasile CROITOR



	
								Întocmit,
							Ref. Adriana CONON

